Príloha č. 1

**Návrh**

**Zmluva o nakladaní s komunálnym odpadom, drobným stavebným odpadom a separovaným odpadom**

*uzavretá podľa príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení́ neskorších predpisov, podľa ust. § 269 ods. 2 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Zmluva“)*

*medzi*

**Zmluvné strany**

**1. Objednávateľ:**

Názov organizácie: Mesto Veľký Šariš

Sídlo organizácie: Námestie sv. Jakuba 1, 082 21 Veľký Šariš

Štatutárny zástupca: JUDr. Viliam Kall – primátor mesta

IČO: 00327972

DIČ:  
Bankové́ spojenie:  
Číslo účtu:  
IBAN:  
Tel.:  
(ďalej len „objednávateľ“)

**2. Poskytovateľ:**

Názov organizácie:  
Sídlo organizácie:

Štatutárny zástupca:

Poverený k podpisu zmluvy:

IČO:

DIČ:  
Bankové spojenie:  
Číslo účtu:  
Tel./fax:  
(ďalej len „poskytovateľ“)

(ďalej spoločne aj ako „zmluvné strany“)

**Článok I.**

**Predmet zmluvy**

1. Predmetom Zmluvy je poskytovanie služieb spojených so zberom, prepravou a nakladaním s tuhým komunálnym odpadom a drobným stavebným odpadom v zmysle zákona č. 79/2015 Z. z. o odpadoch a o zmene a doplnení́ niektorých zákonov v znení́ neskorších predpisov (ďalej len „zákon o odpadoch“), t.j. zber, preprava a zhodnotenie alebo zneškodnenie zmesového komunálneho odpadu 200301; objemných odpadov 200307; oddelene vytriedených zložiek KO - odpad zo skla 200102, plastov 200139, kovov (kovových obalov) 200140 (200104), VKM (tetrapaky) na báze lepenky 200103, papiera 200101; biologicky rozložiteľných odpadov 200201; biologicky rozložiteľný kuchynský odpad (200108), jedlé tuky a oleje (200125) vytriedených odpadov z domácnosti s obsahom škodlivín (žiariviek s obsahom ortuti, opotrebovaných batérií a akumulátorov, vyhradených elektrických a elektronických zariadení 200121, 200123, 200133, 200134, 200135, 200136); drobných stavebných odpadov 200308

(ďalej len „predmet Zmluvy“).

1. Poskytovateľ sa zaväzuje poskytovať služby, ktoré tvoria predmet zmluvy (ďalej len „Služby“ v príslušnom gramatickom tvare) na základe platných právnych predpisov SR v oblasti nakladania s odpadmi, predovšetkým ale nie len na základe zákona o odpadoch, vyhlášky Ministerstva životného prostredia č. 371/2015 Z. z. ktorou sa vykonávajú niektoré ustanovenia zákona o odpadoch a vyhlášky Ministerstva životného prostredie č. 365/2015 Z. z., ktorou sa ustanovuje Katalóg odpadov.
2. Rozsah plnenia predmetu Zmluvy je určený pre predpokladané množstvo odpadu, uvedené prílohe č. 1 „Návrh na plnenie kritérií" (totožná s prílohou č. 3 k prílohou podkladom).
3. Prílohami tejto Zmluvy sú́ doklady poskytovateľa, ktorými preukazuje oprávnenie na poskytovanie Služieb (Príloha č. 2), ktoré tvoria predmet Zmluvy podľa bodu 1 tohto Článku Zmluvy.
4. Rozsah plnenia predmetu Zmluvy bude upravený podľa skutočného množstva vzniknutého komunálneho odpadu a drobného stavebného odpadu. Fakturácia bude vykonávaná na základe skutočných množstiev odpadu s použitím jednotkových cien dohodnutých v tejto Zmluve.
5. Predpokladaný časový a vecný harmonogram plnenia Zmluvy bude prílohou č. 3 tejto Zmluvy.
6. Objednávateľ si vyhradzuje právo zmeniť rozsah predmetu plnenia jednotlivých zložiek separovaného odpadu, s trojmesačnou výpovednou lehotou.
7. Uchádzač berie na vedomie, že stav vybraných miestnych komunikácií nie je v súlade s platnými normami STN (nedostatočná šírka vozovky, absencia asfaltového krytu a pod.) a teda sa zaväzuje poskytnúť službu aj pôvodcom odpadov ku ktorým je takto zhoršená zjazdnosť vozovky.
8. Uvádzané údaje v tejto zmluve ako počty vyžiadaných nádob, frekvencie vývozov, frekvencie dezinfekcie/čistenia a pod. sú vyčíslené ako predpokladané hodnoty a môžu sa dodatočne zmeniť podľa požiadaviek objednávateľa s ohľadom na jednotkovú cenu služby uvedenú v tabuľke, ktorá tvorí prílohu tejto zmluvy.

**Článok II.**

**Cena služby a platobné podmienky**

1. Cena za poskytovanie Služieb je určená dohodou zmluvných strán ako cena konečná, zahŕňajúca všetky náklady poskytovateľa súvisiace s plnením záväzku zo Zmluvy.
2. Cena za poskytovanie Služieb je stanovená v členení podľa druhov odpadov na základe ponuky z verejnej súťaže, s uvedením jednotkových cien v prílohe č. 1 „Návrh na plnenie kritérií" (totožná s prílohou č. 3 k súťažným podkladom) a jej hodnota je:

Celková cena bez DPH: ......................................... EUR

Sadzba DPH: ..........................................EUR

Celková cena s DPH: ..........................................EUR

1. Konečná cena Služieb bude upravená podľa ich skutočne poskytnutého množstva, pri zachovaní́ jednotkových cien.
2. Poskytovateľ na základe mesačného výkazu vykonaných množstiev podpísaného oprávnenou osobou objednávateľa vystaví faktúru, daňový doklad za predchádzajúci mesiac najneskôr do 15-teho dňa nasledujúceho mesiaca na základe riadneho poskytnutia predmetu zmluvy a jeho prevzatia oprávnenou osobou objednávateľa a bezodkladne ju doručí objednávateľovi v dvoch vyhotoveniach.
3. Súčasťou faktúry budú doklady - súpis poskytnutej služby (druh nádob, počet nádob, počet uskutočnených vývozov, jednotkové ceny, celkové ceny, vážne lístky odpadu fakturovaného podľa hmotnosti).
4. Objednávateľ potvrdí vecnú správnosť faktúry v lehote do 7 dní od dňa, keď mu bola doručená. Úhradu jednotlivých faktúr vykoná objednávateľ bezhotovostne, bankovým prevodom na bankový účet poskytovateľa uvedený v záhlaví Zmluvy, v lehote do 30 dní odo dňa potvrdenia ich vecnej správnosti.
5. Objednávateľ vráti poskytovateľovi vyhotovenú faktúru na prepracovanie v prípade, ak táto neobsahuje všetky náležitosti vyžadované Zmluvou a príslušnými právnymi predpismi, alebo je vecne nesprávna, Odo dňa doručenia opravenej faktúry začínajú pre objednávateľa plynúť nové lehoty na potvrdenie jej vecnej správnosti a úhrady.
6. Objednávateľ neposkytuje preddavok.

**Článok III.**

**Miesto a termín poskytovania služby**

1. Poskytovateľ poskytuje Službu v množstve, členení a rozsahu podlá Článku I. Zmluvy v meste Veľký Šariš, t.j. miestnych častí Veľký Šariš a Kanaš.
2. Termín poskytovania Služby: 60 mesiacov od účinnosti zmluvy.
3. Zmluvné strany určia dni vývozu, zmesového komunálneho odpadu pre jednotlivé druhy nádob, v rámci príslušného týždňa a harmonogramu. Objednávateľ určí spôsob evidencie smetných nádob/vriec, ktoré budú určené na vývoz tj. zavedenie systému na rozpoznanie stavu naplnenosti nádob. Za tým účelom bude s pôvodcami odpadov dohodnutý spôsob označenia nádob určených na vývoz.

Frekvencia vývozu komunálneho zmesového odpadu a počet nádob :

* 110 l zberné odpadové nádoby: počet cca 1240 ks
* 1x za 2 týždne ( 26 krát/rok)
* 1 100 l zberné odpadové nádoby: počet : cca 87 ks
* Z toho v počte cca 79 ks s frekvenciou odvozu odpadu 1x za dva týždne (26 krát/rok) a v počte cca 8ks s frekvenciou odvozu 1 x týždenne (52 krát/rok).

**Biologicky rozložiteľný kuchynský odpad** (BRKO) z domácnosti, v Katalógu odpadov pod č. 200108, bude pôvodca zhromažďovať vo 240 l nádobách (typ: upravená nádoba - min. rozsah úpravy – vetracie otvory na tele nádoby, systém vetrania na veku, mriežka na dne nádoby oddeľujúca tekutú časť od pevnej časti) . V rámci obstarávanej služby je potrebné zabezpečiť jeho zber, prepravu, dodanie nádob v predpokladanom množstve 50 ks a zhodnotenie. Vývozy budú s pravidelným termínom vývozu 1 x 7 dní marec - november, 1 x 14 dní december – február.

Frekvencia vývozu vytriedených zložiek KO:

* Sklo; o hmotnosti cca 97,82 ton, frekvencia 1x 2 mesiace
* Papier; o hmotnosti cca 88,71 ton, frekvencia 1x mesačne
* Plasty; o hmotnosti cca 91,26 ton, frekvencia 1x 2 týždne

1. Poskytovateľ je povinný uskutočňovať vývoz odpadu v stanovený deň a to podlá zmluvne určeného intervalu vývozu. V prípade, zle vývoz nebude možné uskutočniť v stanovenom termíne, poskytovateľ služby zabezpečí jeho vykonanie najneskôr do 24 hod.
2. Objednávateľ si vyhradzuje právo počas platnosti zmluvy zmeniť formu zberu vytriedených zložiek KO z vrecového systému na systém zberu zo smetných nádob a za týmto účelom sa poskytovateľ zaväzuje dodať smetné nádoby (240 l) v počte určenom objednávateľom a to formou nájmu. Poskytovateľ sa zaväzuje predmetné smetné nádoby udržiavať v prevádzkyschopnom stave.

**Článok IV.**

**Prevádzkovanie zberného dvora**

1. Poskytovateľ sa zaväzuje zriadiť a prevádzkovať zberný dvor na území mesta Veľký Šariš v zmysle zákona o odpadoch.
2. Technické vybavenie zberného dvora zabezpečí objednávateľ.
3. Zberný dvor sa na nachádza v meste Veľký Šariš, areál „štátnych majetkov“, umiestneného na časti pozemku KNC 354/1, 3547 a v časti stavby so súp.č. 1208 KÚ Veľký Šariš, zapísaných na LV 7358 a 2266.
4. Personálne zabezpečenie zberného dvora zabezpečí objednávateľ.
5. Zber a zhromažďovanie odpadov bude zabezpečované prostredníctvom priameho zberu od fyzických osôb za podmienok a v rozsahu podľa platného všeobecne záväzného nariadenia mesta o nakladaní s odpadmi.
6. Náklady na prevádzkové energie budú nákladmi objednávateľa.
7. Zber odpadu v zbernom dvore prebieha výlučne v čase prevádzkových hodín.
8. Zoznam druhov odpadov, ktoré budú dočasne uložené na zbernom dvore:

Katalógové číslo: Názov odpadu: Kategória odpadu:

|  |  |  |
| --- | --- | --- |
| 20 01 01 | Papier a lepenky | O |
| 20 01 02 | Sklo | O |
| 20 01 39 | Plasty | O |
| 20 02 01 | Biologický rozložiteľný odpad | O |
| 20 03 07 | Objemný odpad | O |
| 20 03 08 | Drobný stavebný odpad | O |
| 20 01 21 | Žiarivky a iný odpad obsahujúci ortuť | N |
| 20 01 23 | Vyradené zariadenia obsahujúce chlórfluórované uhľovodíky | N |
| 20 01 25 | Jedlé oleje a tuky | O |
| 20 01 08 | Biologický rozložiteľný kuchynský a reštauračný odpad | O |
| 20 01 33 | Batérie a akumulátory uvedené v 16 06 01, 16 06 02, alebo 16 06 03 a netriedené batérie a akumulátory obsahujúce tieto batérie | N |
| 20 01 34 | Batérie a akumulátory iné ako uvedené v 20 01 33 | O |
| 20 01 35 | Vyradené elektrické a elektronické zariadenia iné ako uvedené v 20 01 21 a 20 01 23, obsahujúce nebezpečné časti\*) | N |
| 20 01 36 | Vyradené elektrické a elektronické zariadenia iné ako uvedené v 20 01 21 a 20 01 23 a 20 01 35 | O |

1. Poskytovateľ sa zaväzuje skladovať jednotlivé druhy odpadu v zbernom dvore oddelene.
2. Poskytovateľ sa zaväzuje:

* Viesť evidenciu komunálnych odpadov odovzdaných na zbernom dvore, ohlasovať v súlade s príslušnými platnými právnymi predpismi a uchovávať ohlasované údaje
* Informovať objednávateľa o zložkách a množstve komunálneho odpadu, ktorý prevzal od obyvateľov
* Vykonávať a dodržiavať všeobecné platné predpisy a zvyklosti z hľadiska ochrany a bezpečnosti pri práci, ochrany životného prostredia a ekologických požiadaviek, protipožiarne opatrenia a revízie technických zariadení
* Poskytnúť objednávateľovi súčinnosť pri poskytovaní činností tvoriacich predmet plnenia podľa tejto zmluvy a vrátane vysvetlení potrebných k takejto činnosti vykonávajúcej poskytovateľom
* Vykonať pravidelné revízie a kontroly elektrického náradia, prenosných el. spotrebičov a predlžovacích káblov, ktoré poskytovateľ nainštaluje do dotknutých priestorov
* Vykonať OP a OS všetkých zariadení, ktoré tomuto režimu podliehajú a ktoré poskytovateľ so súhlasom objednávateľa nainštaluje do dotknutých priestorov
* Vykonať pravidelnú kontrolu prenosných hasiacich prístrojov, ktoré sú umiestnené v dotknutých priestoroch
* Vymenovať protipožiarnu hliadku právnickej osoby
* Vypracovať požiarne poplachové smernice a požiarny štatút právnickej osoby
* Určiť miesto a povinnosti ohlasovne požiarov i s priamym telefonickým spojením
* Označiť a udržiavať únikové východy a únikové cesty v dotknutých priestoroch

1. Zmluvné strany sa dohodli na poskytnutí služieb, ktoré súvisia s prevádzkovaním zberného dvora ale nie sú zahrnuté v  mesačnej odplate za jeho prevádzku, v nasledovnom zložení:
2. Vývoz objemného odpadu a DSO
3. Uloženie a zneškodnenie DSO
4. Uloženie, vývoz a zneškodnenie BRO

**Článok V.  
Podmienky poskytovania služby**

1. Zodpovednosť za manipuláciu s odpadom prevzatým podlá tejto Zmluvy prechádza z objednávateľa na poskytovateľa Služby v okamihu prevzatia odpadu.
2. Zneškodňovanie odpadov sa uskutoční .................(spôsob) v zariadení na zneškodňovanie odpadov.......................(názov, adresa).
3. Zhodnocovanie odpadov sa uskutoční .................(spôsob) v zariadení na zhodnocovanie odpadov.......................(názov, adresa).
4. Poskytovateľ Služby bude viesť evidenciu jednotlivých druhov odpadov v členení podľa Katalógu odpadov. Evidencia bude obsahovať druh odpadu, množstvo odpadu, číslo Katalógu odpadov, spôsob zhodnotenia alebo zneškodnenia, miesto zneškodnenia. Evidencia bude poskytovaná objednávateľovi 4 x ročne za každý štvrťrok.
5. Objednávateľ do 6 mesiacov odo dňa uzatvorenia zmluvy požaduje zo strany víťazného uchádzača poskytovanie systému evidencie, ktorý bude schopný personalizovať konkrétneho pôvodcu odpadu, t.j. každá smetná nádoba má byť vybavená technickým zariadením (druh a spôsob technického prevedenia sa ponecháva na rozhodnutí víťazného uchádzača) na základe ktorého bude možné určiť merateľné ukazovatele v rozsahu: dátum vývozu odpadu, pôvodca odpadu (resp. identifikačné číslo pôvodcu odpadu) a hmotnosť vyvezeného odpadu. Personalizovaná evidencia v prípade zberu odpadu zo smetných nádob spoločných pre viacerých pôvodcov odpadu (smetné nádoby určené pre bytové domy a pod.), bude spočívať v získaní merateľných ukazovateľov v rozsahu: dátum vývozu odpadu, adresa (lokalita) smetného stojiska a hmotnosť vyvezeného odpadu. Personalizovaná evidencia sa bude aplikovať pri zbere zmesového komunálneho odpadu a zbere vytriedených zložiek komunálneho odpadu (papier, sklo, plast) len v prípade, že bude v meste zavedenýsystém triedeného zberu formou smetných nádob.
6. Za dobrý technický stav smetných nádob zodpovedá vlastník nádob.
7. Za poškodenie smetných nádob v dôsledku zlej manipulácie pri vývoze odpadu zodpovedá poskytovateľ Služby.
8. Objednávateľ má právo vykonávať kontrolu množstva a kvality poskytovanej Služby.
9. Objednávateľ bude zabezpečovať kontrolu počtu vyvážaných smetných nádob 110 l a 1100 l so zmesovým komunálnym odpadom a počet vývozov podlá evidencie smetných nádob, ktorú bude viesť poskytovateľ Služby a fyzickou kontrolou, ktorú bude vykonávať poverený pracovník objednávateľa. Počty vyvážaných smetných nádob budú kontrolované a potvrdzované objednávateľom minimálne 1 x mesačne pri vystavení́ faktúry poskytovateľom Služby.
10. Kontrolu množstva (hmotnosti resp. počtu) vyvážaných a zneškodňovaných alebo zhodnocovaných odpadov objednávateľ vykoná na základe vážnych lístkov, ktoré bude povinný zabezpečiť̌ poskytovateľ Služby. Množstvo odpadu bude kontrolované objednávateľom minimálne pri fakturácii. Objednávateľ si vyhradzuje právo na náhodnú́ kontrou váženia odpadov priamo pri vývoze odpadu na váhe.
11. Skutočné množstvo vyseparovaných zložiek NO - batérií, olovených akumulátorov a žiariviek objednávateľ odsúhlasí́ na základe dokladu od oprávneného odberateľa. Doklady predloží poskytovateľ Služby. Kontrolu vykoná objednávateľ minimálne pri fakturácii.
12. Poskytovateľ sa zaväzuje vykonávať dezinfekciu/čistenie nádob (BRKO) nasledovne:

* apríl až október/1 x 14 dní
* november až marec/ 1 x 30 dní

1. Poskytovateľ sa zaväzuje vykonávať dezinfekciu/čistenie 1100 l nádob 1 x 6 mesiacov.
2. Poskytovateľ týmto v súlade s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) uvádza v prílohe č. 4 tejto zmluvy Zoznam známych subdodávateľov.
3. Subdodávatelia poskytovateľa, uvedení v prílohe č. 4 Zoznam známych subdodávateľov musia spĺňať podmienku účasti podľa § 32 ods. 1 písm. e) a f) ZVO (doklad o oprávnení poskytovať služby vo vzťahu k tej časti predmetu zákazky, ktorý má subdodávateľ plniť).
4. Poskytovateľ je v súlade s § 41 ods. 4 ZVO povinný písomne oznámiť objednávateľovi akúkoľvek zmenu údajov o subdodávateľovi bezodkladne po tom, ako sa o zmene údajov dozvedel.
5. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je poskytovateľ povinný žiadosťou min. 5 pracovných dní vopred predložiť objednávateľovi na schválenie každého subdodávateľa, ktorí musia spĺňať podmienky účasti podľa § 32 ods. 1 písm. e) a f) ZVO. Súčasťou žiadosti bude spresnený rozsah služieb, ktoré bude pre poskytovateľa realizovať subdodávateľ a doklad o oprávnení poskytovať služby vo vzťahu k tej časti predmetu zákazky, ktorý má subdodávateľ plniť a uviesť údaje o osobe oprávnenej konať za subdodávateľa v rozsahu požadovanom v zák.č. 343/2015 ZVO.

Zistený nesúlad bude objednávateľ považovať za závažné porušenie zmluvných podmienok. Poskytovateľ nie je oprávnený bez písomného súhlasu objednávateľa previesť svoje práva a záväzky podľa tejto zmluvy na nového subdodávateľa.

1. Pokiaľ objednávateľ do dňa predchádzajúceho dňu, v ktorom má nastať zmena subdodávateľa neoznámi poskytovateľovi písomne, že so zmenou subdodávateľa nesúhlasí, vrátane uvedenia konkrétnych dôvodov nesúhlasu, platí, že súhlas bol poskytovateľovi udelený.

**Článok VI.**

**Sankcie a zodpovednosť za škodu**

1. Pri omeškaní poskytovateľa s termínom poskytovania Služby, si môže objednávateľ uplatniť zmluvnú pokutu vo výške 500;- eur za každý́ deň omeškania, za každý́ jednotlivý́ prípad presahujúci omeškanie 24 hodín oproti dohodnutému harmonogramu.
2. Uplatnenie zmluvnej pokuty nemá vplyv na vznik a výšku povinnosti poskytovateľa nahradiť spôsobenú škodu.
3. Pri omeškaní objednávateľa s úhradou faktúry, v zmysle Článku II. bodu 6 tejto Zmluvy má poskytovateľ právo požadovať od objednávateľa úroky z omeškania vo výške 0,05 % z fakturovanej ceny za každý́ začatý́ deň omeškania.
4. Poskytovateľ Služby zodpovedá́ za všetky škody, spôsobené jeho činnosťou pri poskytovaní služby.
5. Poskytovateľ služby zodpovedá za škody, ktoré vzniknú objednávateľovi v dôsledku neplnenia zmluvne dohodnutých povinností zo strany poskytovateľa Služby.
6. Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane, alebo sú okolnosti vyššej moci všeobecne známe.

**Článok VII.**

**Riešenie sporov**

1. Zmluvné strany sa dohodli, že všetky spory vyplývajúce z tejto zmluvy budú prednostne riešiť̌ rokovaním v predsporovom konaní. V prípade vzniku sporov budú tieto riešené na príslušnom súde v sídle objednávateľa.
2. Zmluvné strany prehlasujú, že sa zaväzujú dodržiavať podmienky uvedené a vymienené obstarávateľom v súťažných podkladoch verejného obstarania na poskytovateľa služby nakladania s odpadmi v meste Veľký Šariš a prípadné spory riešiť s prihliadnutím na znenie týchto súťažných podmienok.

**Článok VIII.**

**Záverečné ustanovenia**

1. Táto Zmluva nadobúda platnosť̌ dňom jej podpisu obidvoma zmluvnými stranami a účinnosť nadobúda dňom nasledujúcim po dni jej zverejnenia v súlade s ust. § 47a a nasl. zákona č. 40/1964 Zb. Občiansky zákonník v znení neskorších predpisov Jej zmeny a doplnky je možné robiť len písomnej vo forme dodatkov k zmluve, ktoré́ sa po podpísaní zmluvnými stranami stávajú jej neoddeliteľnou súčasťou.
2. V prípade, že v zmysle novely zákona č. 79/2015 Z. z. o odpadoch a o zmene a doplnení niektorých zákonov dôjde k reálnej, objektívnej a oprávnenej zmene nákladov na strane poskytovateľa za poskytovanie služby podľa tejto Zmluvy, môžu sa zmluvné strany dohodnúť na úprave ceny, a to výhradne na základe dohody a súhlasu oboch zmluvných strán vo forme písomného dodatku k tejto Zmluve podpísaného oprávnenými zástupcami oboch zmluvných strán. Úprava ceny podľa tohto bodu musí byť v súlade s ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov. Výška úpravy ceny sa uskutoční tak že objednávateľ porovná 5 iných poskytovateľov rovnakých služieb, ktorých sa rovnako dotýka novela predmetného zákona a na základe toho urobí objektívny priemer navýšenia ceny predmetných služieb v zmysle tejto novely.
3. V prípade, že počas poskytovania služieb dôjde k zmene platných právnych predpisov účinných v čase podpísania tejto Zmluvy, uplatní si dotknutá zmluvná strana zmeny cien, vyplývajúce zo zmenených predpisov bezodkladne písomne u objednávateľa odo dňa nadobudnutia účinnosti legislatívnych zmien. Ide najmä o zmenu právnych predpisov upravujúcich sadzbu DPH, výšky zákonných poplatkov alebo sa cena zmení vplyvom medziročnej inflácie zverejnenej štatistickým úradom SR. Poskytovateľ je však povinný takúto zmenu bezodkladne oznámiť písomne objednávateľovi. Pre tento prípad zmluvné strany uzatvoria dodatok k tejto zmluve bezodkladne po odsúhlasení cien objednávateľom.
4. Práva a povinnosti zmluvných strán, pokiaľ táto zmluva neupravuje inak, sa riadia ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike.
5. Zmluvný vzťah zaniká uplynutím doby, alebo výpoveďou, ktorú možno uplatniť kedykoľvek v priebehu platnosti zmluvy. Zmluvu môže vypovedať ktorákoľvek zo zmluvných strán písomnou formou riadne doručenou druhej strane. Výpovedná lehota je 2-mesačná a začína plynúť prvým dňom kalendárneho mesiaca nasledujúceho po doručení výpovede druhej zmluvnej strane. Odstúpiť od zmluvy môže ktorákoľvek zmluvná strana z dôvodu podstatného porušenia zmluvy, za ktoré sa považuje meškanie s plnením predmetu zmluvy o viac ako 14 dní.
6. Zmluva je vypracovaná v štyroch vyhotoveniach, z ktorých každé má platnosť originálu, z ktorých každá strana dostane po dve vyhotovenia.
7. Zmluvné strany vyhlasujú, že právne úkony nie sú robené nátlakovo, že sa oboznámili s obsahom zmluvy, s jej obsahom súhlasia a pokladajú ho za dôverný.

V ........................, dňa V ............................, dňa

za objednávateľa: za poskytovateľa: